Kampeyini zabesimbyewo e Kyadondo East okukiika mu Palamenti zikomekerezebwa olunnaku olwaleero, enkya ku Lwokusatu bawumule ate ku Lwokuna nga 29, June, 2017, balonde.
Omulundi gunno, okuvuganya okwamanyi kuli mu bantu 3 okuli munna NRM Sebalu Sitende owa FDC Apollo Kantinti n'omuyimbi Robert Kyagulanyi Ssentamu amanyikiddwa ennyo nga Bobi Wine atalina kibiina.
Wabula olunnaku olwaleero, buli muntu asubirwa okuleeta abantu be, okuwenja akalulu nga aba NRM bagenda kuleeta ssentebbe w'ekibiina kyabwe era omukulembeze w'eggwanga lino Yoweri Kaguta Museveni, Kantinti owa FDC asubirwa okuleeta abakulu mu kibiina n'omuyimbi Bobi Wine okuleeta abamu ku bakulu mu bayimbi ne mukibiina kya Democratic Party (DP).
Yo Poliisi agambye nti eyongedde okunyweza ebyokwerinda okutangira omuntu yenna ayinza okutabangula okulonda omuli abayuzayuza ebipande byabo abesimbyewo.
Omwogezi wa Poliisi mu ggwanga, Asan Kasingye agambye nti ensonga y'ebyokwerinda, ekoleddwako era tebasubira muntu yenna kulemesa Poliisi.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn